Míla vinnur að því að tryggja grunnfjarskipti á óveðurssvæðum Mikilvægasta verkefni Mílu síðasta sólarhringinn hefur falist í að halda grunnfjarskiptum gangandi á óveðurssvæðum sem alfarið hafa verið án veiturafmagns . Það er mikil áskorun að viðhalda fjarskiptum í slíku óveðri eins og hefur gengið yfir landið síðasta sólarhringinn . Fjarskipti byggja alfarið á rafmagni og rafmagnsútföll í óveðrinu voru bæði stærri og lengri en gert var ráð fyrir . Öll rafmagnstengd þjónusta hefur orðið fyrir áhrifum og fjarskipti eru þar engin undantekning . Verkefnin síðasta sólarhringinn Mikilvægasta verkefni Mílu síðasta sólarhringinn hefur því falist í að tryggja rafmagn svo halda megi grunnfjarskiptum gangandi á óveðurssvæðum sem alfarið hafa verið án veiturafmagns . Lögð hefur verið áhersla á að halda megin leiðum stofnfjarskipta gangandi . Það felur í sér stofntengingar til þéttbýlisstaða ásamt útlandasamböndum sem fara um óveðurssvæðin og eru án rafmagns . Þetta felur einnig í sér flutning á Tetraþjónustu fyrir viðbragðsaðila til að tryggja öryggisfjarskipti við þessar aðstæður og undirlag fyrir talsímasambandi gegnum talsímakerfið og farsíma . Í sumum tilfellum hefur þurft að forgangsraða vegna rafmagnsleysis og tryggja að fjarskipti sem ganga séu í samræmi við það rafmagn sem er hægt er að útvega á hverjum stað . Neyðarstjórn Mílu var kölluð saman í gærmorgun og aðgerðum Mílu er stýrt úr stjórnstöð Mílu á Stórhöfða . Starfsmenn Mílu og samstarfsaðilar á óveðurssvæðum úti á landi hafa því staðið í ströngu við að tryggja grunnfjarskipti síðasta sólarhringinn . Einnig hefur Míla átt mjög gott samstarf við Neyðarlínuna , önnur fjarskiptafyrirtæki , veitufyrirtæki og viðbragðsaðila til að bregðast við þessum erfiðu aðstæðum . Stjórnstöð Mílu Stórhöfða Fjarskiptastaðir á Norðurlandi víða á varaafli Víðtækt og langvarandi rafmagnsleysi á Norðanverðu landinu allt frá Ströndum til Þórshafnar hefur haft nokkur áhrif á fjarskipti á svæðinu . Í veðri sem þessu gegna fjarskipti mikilvægu hlutverki fyrir alla viðbragðsaðila og síðastliðinn sólarhring hefur Míla unnið með þeim aðilum ásamt veitufyrirtækjum að tryggja fjarskiptaöryggi sem best . Rofþol fjarskiptastaða gagnvart rafmagni er mismunandi og langvarandi rafmagnsleysi hefur mikil áhrif á fjarskipti . Áhersla Mílu hefur verið á að halda stofnleiðum gangandi en minni fjarskiptastaðir til dala og fjalla hafa í sumum tilfellum þurft að bíða . Síðustu nótt og í daghefur Míla með aðstoð björgunarsveita verið að flytja til díselrafstöðvar til að verja mikilvæga fjarskiptastaði þar sem varafl á rafhlöðum hefur verið að klárast . Svona aðgerðir eru erfiðar og taka mikinn tíma vegna veðurs og ófærðar . Nær öllum vegum á Norðurlandi hefur verið lokað fyrir allri umferð og því hefur þurft aðstoð björgunarsveita og heimamanna við að tryggja rafmagn vegna öryggis fjarskipta . Á þeim svæðum þar rafmagnsleysi hefur verið viðvarandi í lengri tíma er samband við internet takmarkað og sumstaðar ekki í boði . Víða er einnig búið að minnka þjónustu farsíma í samráði við fjarskiptafélögin . Þetta er gert til að spara rafmagn og 4G kerfi því tekin niður tímabundið þar sem viðvarandi rafmagnsleysi er og þjónusta háð varaafli á rafgeymum . Farsímasendar utan þéttbýlis eru á sumum stöðum án rafmagns og varaafl búið . Í dag fór rafmagn einnig af stórum hluta á Austurlandi og þar reyndi einnig á rofþol fjarskipta gagnvart rafmagni . Voru truflanir á þjónustu á ákveðnum svæðum , en nú er rafmagn komið á aftur víðast hvar á Austurlandi . Hvað er framundan ? Gert er ráð fyrir að víða verði áfram takmarkaður aðgangur að veiturafmagni á Norðurlandi og Míla vinnur að því að flytja fleiri rafstöðvar á svæðið til að tryggja fjarskipti á mikilvægum stöðum þar sem langvarandi rafmagnsleysi er , eða því spáð . Einnig er unnið að því að flytja eldsneyti til að fylla á rafstöðvar sem þegar eru í gangi til að halda uppi þjónustu .